GEOPENDE DEURE GESPREKSGELEENTHEID
Pastoor Karim Miah van Geopende Deure kom eerskomende Dinsdagaand om 19:00 met ons gesels oor hoe ons die vervolgde kerk (spesifiek in Bangladesh) kan ondersteun. As gelowiges het ons nodig om bewus te wees van al die lande waar die gelowiges vervolg word – en opnuut dankbaar te wees vir die vryheid wat ons mag beleef. Bid saam vir die vervolgde kerk!
BLOK C BYEENKOMS
Dit is alweer tyd om heerlik saam te kuier & ons geloofsbande te versterk! Sondag 18 Augustus 2019 om 11h00. Pak julle piekniekmandjies met eetgerei (slegs 'n kleinbordjie, nageregbakkie & teelepel vir elke lid van die gesin), drinkgoed en slegs EEN gereg, genoeg vir 12 mense. Dit moet een van die volgende wees: Vleisgereg, Groente/stysel of slaai, Nagereg.
.... met net EEN voorwaarde. Jy moet dit kan opskep met 'n teelepel 😉. Ons gaan saam "Pik & Proe" aan Blok C se gunstelinggeregte. Laat weet asseblief so gou as moontlik jul wyksleiers wat jul beplan om te bring & hoeveel mense uit jul gesin gaan saamkuier. Sien weereens uit na 'n gesellige samesyn.
BLOK A BYEENKOMS
Alle Blok A lidmate word vriendelik uitgenooi na die volgende gespreksgeleentheid by die kerkgebou op Saterdag 24 Augustus 2019 om 15h00. Kom besin saam met ds. Charl oor die tema "Ver genoeg & Vergenoeg".
MobieG SÊ DANKIE!
Ons gemeente is nou amptelik 5 jaar by MobieG betrokke. MobieG is 'n aanlyn beradingsdiens waar ons - met die gebruik van teksboodskappe en die internet – gesels met mense van orals in die land en wêreld wat hulp en raad nodig het. MobieG het elke weeksaand 'n sessie waar mense kan inskakel en gesels en 'n groep mense uit ons gemeente hanteer spesifiek die sessie op Sondagaande. Dis 'n groot voorreg om in die konteks van ons gemeente deel te wees van die MobieG span en om op die manier die Here se liefde aan ander uit dra en die Here se seën ook op die manier te ervaar. Ons deure is natuurlik ook altyd oop vir enige iemand wat sou belangstel om by ons span aan te sluit. Groete, Marsia Simpson.
GEMEENTEKAMP 18 TOT 20 OKTOBER 2019 BY KLEIN PARADYS